text: Nu strejker de ikke – nu strejker de igen
  02 juni 2016 kl. 15.03
  Efter møder onsdag gik dagholdedene på storslagteriet i Horsens tilbage til maskinerne. Men nu strejker nogle af aftenholdene.
  Såvidt TV SYD erfarer er det to aftenhold, som har besluttet sig for at gå hjem. Bl.a. det hold, hvor konflikten startede.
  De øvrige hold har sidst på eftermiddagen ikke meldt ud.
  Den overenskomststridige strejke brød ud fredag. Bl.a. med et krav om en løn på minimum 200 kr. i timen til alle.
  Ledelsen i Danish Crown har nægtet at forhandle med de strejkende, før arbejdet er genoptaget.
  Onsdag holdt  medarbejdere og ledelse en række møder. De møder beskrives som ”mere positive” end tidligere.
  Derfor lykkedes deet torsdag at få dagholdene i arbejde igen, men midt på eftermiddagen vendte to hold tommelen nedad og gik hjem.
  